Nariadenie Rady (EHS) č. 2742/80
z 27. októbra 1980
o uplatňovaní rozhodnutia č. 3/80 Rady pre spoluprácu EHS-Libanon, ktorým sa mení a dopĺňa Protokol o definícii pojmu pôvodné výrobky a metód administratívnej spolupráce k Dohode o spolupráci medzi Európskym hospodárskym spoločenstvom a Libanonskou republikou
RADA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva a najmä na jej článok 113,
so zreteľom na návrh Komisie,
keďže 3. mája 1977 bola podpísaná Dohoda o spolupráci medzi Európskych hospodárskym spoločenstvom a Libanonskou republikou [1] a nadobudla účinnosť 1. novembra 1978;
keďže podľa článku 25 Protokolu o definícii pojmu pôvodné výrobky a metód administratívnej spolupráce Rada pre spoluprácu EHS-Libanon prijala rozhodnutie č. 3/80, ktorým sa mení a dopĺňa tento protokol, pokiaľ ide o pravidlá pôvodu;
keďže toto rozhodnutie by sa malo uplatňovať v spoločenstve,
PRIJALA TOTO NARIADENIE:
Článok 1
V spoločenstve je uplatniteľné rozhodnutie č. 3/80 Rady pre spoluprácu EHS-Libanon.
Text rozhodnutia je pripojený k tomuto nariadeniu.
Článok 2
Toto nariadenie nadobúda účinnosť tretí deň nasledujúci po jeho uverejnení v Úradnom vestníku Európskych spoločenstiev.
Uplatňuje sa od 1. novembra 1980.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Luxemburgu 27. októbra 1980